Diari Oficial de la Generalitat Valenciana


Sumari del DOGV 4824, del 20-08-2004 (2004/8586)

Informació pública de l'alternativa tècnica de programa amb la finalitat d'emprendre de forma integrada la urbanització de l'àmbit delimitat pel pla parcial de millora Galiana Golf, que cal tramitar junt al programa esmentat i mitjançant el qual es planteja la reclassificació com a sòl urbanitzable de determinats terrenys actualment classificats com a sòl no urbanitzable comú al Pla General d'Ordenació Urbana de Carcaixent i situats a l'àmbit conegut com a Pla de Galiana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4824

Data del DOGV
:   20-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8586


Organisme emissor
:   Graham Rankin Perry i Jeffrey Stansfield Ogden

Tipus de document
:   Anunci

Informació pública de l'alternativa tècnica de programa amb la finalitat d'emprendre de forma integrada la urbanització de l'àmbit delimitat pel pla parcial de millora Galiana Golf, que cal tramitar junt al programa esmentat i mitjançant el qual es planteja la reclassificació com a sòl urbanitzable de determinats terrenys actualment classificats com a sòl no urbanitzable comú al Pla General d'Ordenació Urbana de Carcaixent i situats a l'àmbit conegut com a Pla de Galiana. [2004/Q8586]
  
Mitjançant este anunci es comunica l'obertura d'un període d'informació pública de 20 dies, comptadors des del sendemà de la publicació en el Diari Oficial de la Generalitat Valenciana, pel que fa a la documentació presentada per Graham Rankin Perry i Jeffrey Stansfield Odgen (en avant, els promotors) per al desenvolupament d'esta actuació urbanística que consistix en:
  
1. Memòria i alternativa tècnica de programa integrada per projecte d'urbanització i acompanyada de pla parcial de millora i estudi d'impacte ambiental, amb la finalitat d'emprendre de forma integrada la urbanització de l'àmbit delimitat al pla parcial de millora Galiana Golf.
  
2. Escriptura pública de constitució amb protocol·lització d'estatuts de l'agrupació d'interés urbanístic Galiana Golf, que avala l'actuació pel que fa a la que se sol·licita l'adjudicació preferent ex article 50 de la Llei Reguladora de l'Activitat Urbanística.
  
La documentació assenyalada estarà a la vista durant l'expressat període d'exposició pública a la Notaria de Ramón Alfredo Marín Casanova, situada a Carcaixent, carrer de la Baronessa Santa Bàrbara, número 43, on es podrà consultar, de dilluns a divendres, de 10.00 a 14.00 hores, així com a les dependències de l'Ajuntament de Carcaixent.
  
S'advertix que, dins del termini de 20 dies comptadors des de la publicació del darrer anunci, qualsevol persona podrà comparéixer a la notaria ans indicada per a obtindre una còpia de l'acta notarial de protocol·lització a càrrec seu o sol·licitar que se li hi exhibisca.
  
Així mateix, es fa constar la possibilitat de consultar durant el mateix termini, a l'ajuntament, les actuacions derivades de la documentació dipositada en este i de presentar, davant d'ell i per a incorporar-les a les actuacions, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques, per a executar qualsevol de les alternatives, tot això segons el que disposen els articles 45, 46 i 48 de la Llei Reguladora de l'Activitat Urbanística.
  
El termini de 20 dies indicat s'ampliarà en uns altres 20 dies si, durant els 10 primers dies d'informació pública, qualsevol persona interessada es compromet a formular una alternativa tècnica en competència, substancialment distinta a l'exposada, o si algú haguera iniciat una segona exposició d'una altra alternativa en competència.
  
Les proposicions juridicoeconòmiques es presentaran al Registre General de l'ajuntament en plica tancada, dins dels cinc dies següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament, el dia següent hàbil a la conclusió del termini per a la presentació i, en tot cas, amb l'acreditació prèvia pels proponents del compliment del tràmit contingut en l'article 48.1.c de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a la consulta i al·legacions, abans de l'aprovació del programa i l'adjudicació de l'execució.
  
Al mateix temps, i atesa la falta de constància completa del domicili complet de Comercial Frutícola Vercher, SL, al Cadastre, a més a més de l'intent de comunicació personal, el present edicte val de notificació per l'afecció de la parcel·la 2 del polígon 21 de Carcaixent.